U-I-458/20
Natisni
Opravilna št.:
U-I-458/20
Datum odločitve:
21. 12. 2020
ECLI:
ECLI:SI:USRS:2020:U.I.458.20
Akt:
Odlok o začasni delni omejitvi gibanja ljudi in omejitvi oziroma prepovedi zbiranja ljudi zaradi preprečevanja okužb s SARS-CoV-2 (Uradni list RS, št. 155/20, 159/20 in 163/20)
Izrek:
Pobuda za začetek postopka za oceno ustavnosti in zakonitosti Odloka o začasni delni omejitvi gibanja ljudi in omejitvi oziroma prepovedi zbiranja ljudi zaradi preprečevanja okužb s SARS-CoV-2 (Uradni list RS, št. 155/20, 159/20 in 163/20) se zavrže.
Evidenčni stavek:
Pobuda se zavrže, ker niso izpolnjeni pogoji iz drugega odstavka 24.b člena Zakona o Ustavnem sodišču.
Geslo:
1.5.51.1.2.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Nepopolna vloga.
1.4.51.1 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Popolnost vloge.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Branko Jakopič, Mengeš
Datum vloge:
25. 11. 2020
Vrsta odločitve:
sklep
Vrsta rešitve:
zavrženje
Dokument:
US32723
Dokument v PDF obliki:
U-I-458-20.pdf
209 KB
Prenesite datoteko
U-I-458/20-5
21. 12. 2020
SKLEP
Ustavno sodišče je v postopku za preizkus pobude Branka Jakopiča, Mengeš, na seji 21. decembra 2020
sklenilo:
Pobuda za začetek postopka za oceno ustavnosti in zakonitosti Odloka o začasni delni omejitvi gibanja ljudi in omejitvi oziroma prepovedi zbiranja ljudi zaradi preprečevanja okužb s SARS-CoV-2 (Uradni list RS, št. 155/20, 159/20 in 163/20) se zavrže.
OBRAZLOŽITEV
1. Pobudnik izpodbija v izreku navedeni Odlok, kar utemeljuje s trditvijo, da je zaradi dražjih storitev v neenakopravnem položaju v primerjavi z državljanom, ki živi v občini z večjo izbiro trgovin, avtomehaničnih delavnic in lekarn.
2. Zakon o Ustavnem sodišču (Uradni list RS, št. 64/07 – uradno prečiščeno besedilo, 109/12 in 23/20 – v nadaljevanju ZUstS) v 24.b členu določa, da mora pobuda vsebovati navedbo členov predpisa, ki se izpodbija, številko uradnega glasila, v katerem je bil izpodbijani predpis objavljen, razloge o neskladnosti z Ustavo ali zakonom ter druge podatke, ki jih določi poslovnik Ustavnega sodišča.
3. Obravnavana pobuda ne vsebuje vseh zahtevanih sestavin, zato jo je treba zavreči. Pobudnik ni navedel spornih členov izpodbijanega predpisa, predvsem pa ni podal razlogov o njegovem neskladju z Ustavo ali zakonom. Utemeljitev je tako skopa, da je praktično neobstoječa. Za vsebinsko obravnavo nakazane problematike ne zadošča zgolj ena navržena trditev, če ta ni opremljena z upoštevnim pravnim in dejanskim stanjem.
4. Ustavno sodišče je sprejelo ta sklep na podlagi tretjega odstavka 25. člena ZUstS in tretje alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20)
v sestavi: predsednik dr. Rajko Knez ter sodnice in sodniki dr. Matej Accetto, dr. Rok Čeferin, dr. Dunja Jadek Pensa, Dr. Dr. Klemen Jaklič (Oxford ZK, Harvard ZDA), dr. Špelca Mežnar, dr. Marijan Pavčnik, Marko Šorli in dr. Katja Šugman Stubbs.
Sklep je sprejelo soglasno.
dr. Rajko Knez
Predsednik